
Afganisztánban szolgáló magyar és amerikai katonák sportolási szokásainak, valamint a misszió előtti fizikai felkészülés összehasonlító vizsgálata

Bevezetés: A külföldön szolgálatot teljesítő magyar katonák munkájáról és hétköznapjairól csak nagyon kevés információ jut el a magyar polgárokhoz. Éppen ezért nem is tudják elképzelni azt, milyen megterhelő egy fél éves – szabadság nélküli - külföldi szolgálatteljesítés, valamint, hogyan telik két szolgálat között a katonák szabadideje a műveleti területen.
Célkitűzés: Összehasonlító vizsgálat a külföldi misszióban szolgálatot teljesítő magyar és amerikai katonák mindennapjairól, rekreációs lehetőségeikről és sportolási szokásaikról.
Vizsgálati módszerek: Az adatgyűjtéshez önkitöltős, feleletválasztásos, anonym kérdőíves módszert alkalmaztam, magyar és angol nyelven. A kérdőíveket a Magyar Honvédség katonái (48 fő), valamint az Amerikai Egyesült Állam Ohio-i Nemzeti Gárda katonái (46 fő) töltötték ki.
Az adatok értékelése leíró statisztikával történt.
Eredmények: A külföldön szolgálatot teljesítő katonák sportolási szokásai nemzeti sajátosságokat mutatnak, mind a misszió előtti, mind a misszió alatti időszakban. A misszióban szolgálatot teljesítő katonák a szabadidejük jelentős részét fizikai kondíciójuk megőrzésére illetve fejlesztésére használják fel. A sportolási lehetőségek szűkössége miatt a sportolási szokások is egyszerűsödnek, és a két nemzet katonái ebben a tekintetben is uniformizálódnak.
Konklúzió: A vizsgálat eredményei felhasználhatóak a katonák misszió előtti fizikai felkészülésének folyamatában, melyek elképzelésem szerint segíteni fogják a katonák csúcsformában történő bevetését a műveleti területen.




